Έκθεση του Ευρωπαϊκού ελεγκτικού Συνεδρίου για τις οικονομικές καταστάσεις της 31ης Δεκεμβρίου 2001 της Ευρωπαϊκής Κοινότητας Άνθρακα και Χάλυβα

(2002/C 158/02)

1. Η παρούσα έκθεση πραγματεύεται την αξιοπιστία των λογαριασμών που κατάρτισε η Επιτροπή, σύμφωνα με το άρθρο 45 Γ παράγραφος 5 της συνθήκης για την ίδρυση της Ευρωπαϊκής Κοινότητας Άνθρακα και Χάλυβα.

2. Το Συνέδριο εξέτασε τόσο τη λογιστική όσο και τις οικονομικές καταστάσεις της 31ης Δεκεμβρίου 2001 της Ευρωπαϊκής Κοινότητας ´Ανθρακα και Χάλυβα. Η εξέταση αυτή πραγματοποιήθηκε σύμφωνα με τα γενικώς παραδεκτά ελεγκτικά πρότυπα και περιλάμβανε τους ελέγχους που θεωρήθηκαν αναγκαίοι. Το Συνέδριο έλαβε με τον έλεγχο αυτό μια εύλογη βάση για να στηρίξει τη γνώμη που διατυπώνει παρακάτω.

3. Κατά τη γνώμη του Συνεδρίου, οι συνημμένες οικονομικές καταστάσεις, οι οποίες περιλαμβάνουν τον ισολογισμό της 31ης Δεκεμβρίου 2001, το λογαριασμό κερδών και ζημιών και την κατάσταση διάθεσης του αποτελέσματος για το οικονομικό έτος που έληξε κατά την ίδια ημερομηνία, καθώς και τις σημειώσεις για τις εν λόγω οικονομικές καταστάσεις, που καταρτίστηκαν σύμφωνα με τις γενικώς παραδεκτές λογιστικές αρχές, παρουσιάζουν πιστή εικόνα των περιουσιακών στοιχείων και της οικονομικής κατάστασης της Ευρωπαϊκής Κοινότητας Άνθρακα και Χάλυβα στις 31 Δεκεμβρίου 2001, καθώς και του αποτελέσματος των πράξεών της για το οικονομικό έτος που έκλεισε κατά την ημερομηνία αυτή.

Ο ισολογισμός της ΕΚΑΧ, οι λογαριασμοί κερδών και ζημιών και η κατάσταση διάθεσης των αποτελεσμάτων για το οικονομικό έτος που έληξε στις 31 Δεκεμβρίου 2001 υποβλήθηκαν για έγκριση στην Επιτροπή με τη γραπτή διαδικασία αριθ. E/947/2002 της 5ης Ιουνίου 2002 και περιλαμβάνονται στην παρούσα δημοσιονομική έκθεση ακριβώς όπως εγκρίθηκαν από την Επιτροπή.

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

Λογαριασμός κερδών και ζημιών για τη χρήση που λήγει στις 31 Δεκεμβρίου 2001

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

Κατάσταση διάθεσης του αποτελέσματος για τη χρήση που λήγει στις 31 Δεκεμβρίου 2001

>ΘΕΣΗ ΠΙΝΑΚΑ>

ΣΗΜΕΙΩΣΕΙΣ ΣΧΕΤΙΚΑ ΜΕ ΤΙΣ ΔΗΜΟΣΙΟΝΟΜΙΚΕΣ ΚΑΤΑΣΤΑΣΕΙΣ ΣΤΙΣ 31 ΔΕΚΕΜΒΡΙΟΥ 2001

(ποσά σε ευρώ)

Α. Η ΕΚΑΧ

Η Ευρωπαϊκή Κοινότητα Άνθρακα και Χάλυβα (ΕΚΑΧ) ιδρύθηκε δυνάμει της συνθήκης της 18ης Απριλίου 1951. Σύμφωνα με τους όρους της συνθήκης, η ΕΚΑΧ είχε ως αποστολή να συμβάλει στην οικονομική ανάπτυξη των κρατών μελών με τη δημιουργία κοινής αγοράς άνθρακα και χάλυβα.

Η συνθήκη ΕΚΑΧ λήγει στις 23 Ιουλίου 2002. Το Ευρωπαϊκό Συμβούλιο της Νίκαιας αποφάσισε να επισυνάψει στη συνθήκη της Νίκαιας ένα πρωτόκολλο σχετικά με τις χρηματοοικονομικές συνέπειες της λήξης της συνθήκης ΕΚΑΧ καθώς και τη δημιουργία και τη διαχείριση του ταμείου έρευνας για τον άνθρακα και το χάλυβα. Αποφασίστηκε ότι όλα τα περιουσιακά στοιχεία της ΕΚΑΧ κατά τη στιγμή της λήξης της συνθήκης θα μεταβιβαστούν στην Ευρωπαϊκή Κοινότητα από την 24η Ιουλίου 2002. Η καθαρή αξία αυτών των περιουσιακών στοιχείων θεωρείται περιουσιακό στοιχείο που προορίζεται για την έρευνα στους τομείς που συνδέονται με τη βιομηχανία του άνθρακα και του χάλυβα. Τα έσοδα που θα παράγονται από αυτό το περιουσιακό στοιχείο θα διατίθενται αποκλειστικά για την έρευνα που πραγματοποιείται στους τομείς που συνδέονται με τη βιομηχανία του άνθρακα και του χάλυβα.

Δεδομένου ότι η κύρωση της συνθήκης της Νίκαιας δεν θα πραγματοποιηθεί κατά πάσα πιθανότητα πριν από τη λήξη της συνθήκης ΕΚΑΧ, τα κράτη μέλη έδωσαν εντολή διαχείρισης στην Ευρωπαϊκή Επιτροπή(1) για να διαχειριστεί την περιουσία της ΕΚΑΧ που είναι υπό εκκαθάριση, εφαρμόζοντας τους ίδιους κανόνες.

Ενόψει της λήξης της συνθήκης ΕΚΑΧ, στις 23 Ιουλίου 2002, η φορολογική εισφορά ΕΚΑΧ μηδενίστηκε το 1998 και η πολιτική δανείων σταμάτησε από τον Ιούλιο 1997 (απόφαση της Επιτροπής της 22ας Ιουνίου 1994). Ως εκ τούτου η κύρια πηγή κεφαλαίων της ΕΚΑΧ αντιπροσωπεύεται, στο εξής από το καθαρό υπόλοιπο της διαχείρισης των διαφόρων αποθεματικών και προβλέψεων.

Β. ΕΦΑΡΜΟΖΟΜΕΝΕΣ ΛΟΓΙΣΤΙΚΕΣ ΜΕΘΟΔΟΙ ΚΑΙ ΑΡΧΕΣ

1. Παρουσίαση των δημοσιονομικών καταστάσεων

Οι δημοσιονομικές καταστάσεις καταρτίζονται σύμφωνα με τις γενικά αποδεκτές λογιστικές αρχές.

Οι λογιστικές μέθοδοι και οι τρόποι αξιολόγησης που εφαρμόζονται στις διάφορες θέσεις των δημοσιονομικών καταστάσεων λαμβάνουν υπόψη τους περιορισμούς και τα ψηφίσματα που ισχύουν για την ΕΚΑΧ λόγω των συνθηκών και των αποφάσεων που έχουν λάβει τα διάφορα θεσμικά όργανα των Ευρωπαϊκών Κοινοτήτων σχετικά με αυτήν.

Εξάλλου, οι λογιστικές μέθοδοι που εφαρμόζονται λαμβάνουν υπόψη την έλλειψη συνέχειας της εκμετάλλευσης μετά την 23η Ιουλίου 2002, ημερομηνία λήξης της συνθήκης ΕΚΑΧ.

Παρουσιάζονται σύμφωνα με τις διατάξεις των οδηγιών 78/660/ΕΟΚ και 86/635/ΕΟΚ του Συμβουλίου(2) οι οποίες αφορούν τους ετήσιους λογαριασμούς και τους ενοποιημένους λογαριασμούς των τραπεζών και λοιπών χρηματοπιστωτικών ιδρυμάτων, εφόσον εφαρμόζονται οι διατάξεις αυτές και με την επιφύλαξη των απαραίτητων προαναφερθεισών προσαρμογών. Η οδηγία 2001/65/ΕΚ(3) για τροποποίηση των προαναφερθεισών οδηγιών σχετικά με τους κανόνες αποτίμησης και ιδιαιτέρως τη μέθοδο αποτίμησης της ακριβούς αξίας δεν εφαρμόζεται ακόμη στις δημοσιονομικές καταστάσεις της ΕΚΑΧ. Η οδηγία αυτή πρέπει να τεθεί σε εφαρμογή το αργότερο στις 31 Δεκεμβρίου 2003.

2. Μετατροπή νομισμάτων

Το νόμισμα που επέλεξε η ΕΚΑΧ για την κατάρτιση των ετήσιων λογαριασμών της είναι το ευρώ ("EUR").

Όλες οι πράξεις σε ξένα νομίσματα που πραγματοποιεί η ΕΚΑΧ μετατρέπονται σε ευρώ με βάση τη μηνιαία ισοτιμία που ανακοινώνει η Ευρωπαϊκή Κεντρική Τράπεζα.

Τα μη νομισματικά στοιχεία μετατρέπονται σε ευρώ με βάση τη μηνιαία ισοτιμία που ισχύει κατά την ημερομηνία απόκτησής τους ή την ημερομηνία της τελευταίας αναπροσαρμογής της αξίας τους.

Κατά την ημερομηνία κατάρτισης του ισολογισμού, τα νομισματικά στοιχεία μετατρέπονται σε ευρώ με βάση τη μηνιαία ισοτιμία που ισχύει την ημερομηνία αυτή. Οι αρνητικές διαφορές μεταφέρονται ως έξοδα στο λογαριασμό κερδών και ζημιών. Οι θετικές διαφορές μεταβιβάζονται και εγγράφονται στον τομέα "ρυθμιστικοί λογαριασμοί", στο παθητικό του ισολογισμού.

2.1. Ισοτιμίες μετατροπής

Στο τέλος του έτους, για τη μετατροπή σε ευρώ των λογαριασμών του ισολογισμού στα διάφορα νομίσματα χρησιμοποιήθηκαν οι ακόλουθες ισοτιμίες:

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

2.2. Στις 31 Δεκεμβρίου 2001, τα διάφορα νομίσματα που αναφέρονται προηγουμένως καθώς και το ευρώ, σχηματίζουν τον ισολογισμό της ΕΚΑΧ ως εξής:

>ΘΕΣΗ ΠΙΝΑΚΑ>

3. Τοποθέτηση ταμειακών διαθεσίμων και τρόπος αξιολόγησης των ομολογιών και λοιπών τίτλων

Οι εσωτερικοί κανόνες εποπτείας της ΕΚΑΧ επιβάλλουν τον περιορισμό των επενδύσεων χαρτοφυλακίου σε ομολογίες εκδοτών πρώτης τάξης. Εν τούτοις, το 1998, και κατ' εξαίρεση, στο πλαίσιο της συμφωνίας αναδιάρθρωσης του χρέους ενός οφειλέτη που δεν είναι σε θέση να εκπληρώσει τις υποχρεώσεις του, η ΕΚΑΧ κατέστη ιδιοκτήτρια μετοχών και άλλων τίτλων με κυμαινόμενη απόδοση μιας επιχείρησης ιδιωτικού δικαίου.

Η αξία των ομολογιών και των άλλων τίτλων σταθερής απόδοσης καθώς και των μετοχών και λοιπών τίτλων συμμετοχής υπολογίζεται με βάση το χαμηλότερο επίπεδο του μέσου κόστους απόκτησης ή της αγοραίας τους αξίας που ισχύει στο τέλος του οικονομικού έτους.

Εξαιρούνται απ'αυτόν τον κανόνα οι τίτλοι που θεωρούνται πάγια χρηματοπιστωτικά στοιχεία του ενεργητικού, οι οποίοι υπολογίζονται με βάση το χαμηλότερο επίπεδο του μέσου κόστους απόκτησης ή της αξίας εξόφλησης.

4. Ιδιομορφίες των δημοσιονομικών καταστάσεων της ΕΚΑΧ

α) Επιχειρησιακός προϋπολογισμός της ΕΚΑΧ

Ένα μέρος των διαθεσίμων ΕΚΑΧ διατίθεται για τον επιχειρησιακό προϋπολογισμό της ΕΚΑΧ. Αυτός ο επιχειρησιακός προϋπολογισμός θεσπίζεται σε ετήσια βάση από την Επιτροπή, μετά από ενημέρωση του Συμβουλίου και διαβούλευση με το Ευρωπαϊκό Κοινοβούλιο.

Οι αναλήψεις υποχρεώσεων του επιχειρησιακού προϋπολογισμού της ΕΚΑΧ έναντι τρίτων, καθώς και οι προβλέψεις για τη χρηματοδότηση του επιχειρησιακού προϋπολογισμού της ΕΚΑΧ παρουσιάζονται στη θέση "επιχειρησιακός προϋπολογισμός της ΕΚΑΧ" (βλέπε σημείωση Γ.12).

β) Προϋπολογισμός χρηματοδότησης της έρευνας για τον άνθρακα και τον χάλυβα

Τα κράτη μέλη της Ευρωπαϊκής Ένωσης αποφάσισαν ότι τα έσοδα που προέρχονται από τη διαχείριση των περιουσιακών στοιχείων της ΕΚΑΧ, μετά την 23η Ιουλίου 2002, θα πρέπει να αποτελέσουν ένα έσοδο που θα διατεθεί στο γενικό προϋπολογισμό των Ευρωπαϊκών Κοινοτήτων(4). Το έσοδο αυτό προορίζεται για ένα πρόγραμμα έρευνας σχετικό με τις βιομηχανίες άνθρακα και χάλυβα όπως αναφέρεται στη σημείωση Α της παρούσας έκθεσης.

Η ΕΚΑΧ έχει ήδη καταρτίσει προβλέψεις στις 31 Δεκεμβρίου για την εκκίνηση αυτού του μηχανισμού χρηματοδότησης για την έρευνα άνθρακα και χάλυβα. Οι προβλέψεις αυτές εμφανίζονται στη θέση προϋπολογισμός χρηματοδότησης της έρευνας άνθρακα-χάλυβα. (βλέπε σημείωση Γ.13).

γ) Πρόστιμα και επιδοτήσεις επιτοκίου

Τα πρόστιμα και οι επιδοτήσεις επιτοκίου των οποίων έχει ζητηθεί η αποπληρωμή θεωρούνται πόροι του επιχειρησιακού προϋπολογισμού της ΕΚΑΧ μόνο όταν πραγματικά εισπραχθούν. Τα επιβληθέντα πρόστιμα που δεν έχουν ακόμη εισπραχθεί καθώς και οι επιδοτήσεις επιτοκίου των οποίων έχει ζητηθεί η επιστροφή εντάσσονται στις προβλέψεις (βλέπε σημείωση Γ.14.3.α).

Γ. ΕΠΕΞΗΓΗΜΑΤΙΚΕΣ ΣΗΜΕΙΩΣΕΙΣ ΓΙΑ ΤΙΣ ΘΕΣΕΙΣ ΤΟΥ ΙΣΟΛΟΓΙΣΜΟΥ ΚΑΙ ΤΩΝ ΛΟΓΑΡΙΑΣΜΩΝ ΚΕΡΔΩΝ ΚΑΙ ΖΗΜΙΩΝ

1. Διαθέσιμα στις κεντρικές τράπεζες

Το στοιχείο αυτό αντιπροσωπεύει τα διαθέσιμα της ΕΚΑΧ στις κεντρικές τράπεζες των δώδεκα κρατών μελών.

2. Απαιτήσεις έναντι πιστωτικών ιδρυμάτων

2.1. Προθεσμίας ή με προειδοποίηση

Η υπολειπόμενη διάρκεια των πράξεων αυτών κατανέμεται ως εξής:

>ΘΕΣΗ ΠΙΝΑΚΑ>

2.2. Δάνεια

Η υπολειπόμενη διάρκεια των πράξεων αυτών κατανέμεται ως εξής:

>ΘΕΣΗ ΠΙΝΑΚΑ>

3. Απαιτήσεις έναντι πελατών

3.1. Δάνεια

Τα δάνεια που χορηγούνται στα πιστωτικά ιδρύματα εμφανίζονται στη θέση "Απαιτήσεις κατά πιστωτικών ιδρυμάτων" (βλέπε σημείωση Γ.2).

Τα άλλα δάνεια αναλύονται ως εξής:

>ΘΕΣΗ ΠΙΝΑΚΑ>

Σημείωση:

Η εγγύηση των δανείων επιτυγχάνεται, γενικά, μέσω των εγγυοδοτήσεων των κρατών μελών, των τραπεζών και των επιχειρήσεων ή μέσω εγγραφής υποθηκών.

3.2. Εισφορά

Το ποσοστό εισφοράς για τα έτη 1998 έως 2001 ήταν 0 %, επομένως οι απαιτήσεις στις 31 Δεκεμβρίου 2001 αναφέρονται σε προηγούμενα έτη.

Η θέση αυτή αναλύεται ως εξής:

>ΘΕΣΗ ΠΙΝΑΚΑ>

Περιλαμβάνει κυρίως ποσό 5377782 ευρώ που αφορά νομικές διαδικασίες 5551715 ευρώ στις 31 Δεκεμβρίου 2000).

3.3. Πρόστιμα

Το στοιχείο αυτό περιλαμβάνει τις απαιτήσεις της Επιτροπής έναντι επιχειρήσεων στις οποίες έχει επιβληθεί πρόστιμο κατ'εφαρμογή των κανόνων της συνθήκης.

Μετά από διορθώσεις αξίας, η θέση αυτή ανέρχεται σε 39806715 ευρώ (38950716 ευρώ στις 31 Δεκεμβρίου 2000).

Η θέση αυτή αντιστοιχεί κυρίως σε δύο διαδικασίες.

Ένα συνολικό πρόστιμο ύψους 104364350 ευρώ το οποίο επεβλήθη από την Επιτροπή [απόφαση 94/215/ΕΚΑΧ(5) της 16ης Φεβρουαρίου 1994] σε χαλυβουργικές επιχειρήσεις για μη τήρηση των κανόνων ανταγωνισμού στον τομέα της διάθεσης στο εμπόριο χαλύβδινων ράβδων. Το Πρωτοδικείο, με την απόφασή του της 11ης Μαρτίου 1999, μείωσε το συνολικό ύψος των προστίμων κατά 24774000 ευρώ σε 79590350 ευρώ. Επτά επιχειρήσεις υπέβαλαν έφεση κατά της απόφασης του Πρωτοδικείου. Ενώ αναμένεται η απόφαση του Ευρωπαϊκού Δικαστηρίου, ένα συνολικό ποσό (χωρίς τους τόκους) ύψους 28959000 ευρώ παραμένει προς είσπραξη στις 31 Δεκεμβρίου 2001.

Ένα συνολικό πρόστιμο ύψους 27380000 ευρώ επεβλήθη από την Επιτροπή [απόφαση 98/247/ΕΚΑΧ(6) της 21ης Ιανουαρίου 1998] σε εφαρμογή του άρθρου 65 της συνθήκης σε χαλυβουργικές επιχειρήσεις για τη σύμπραξη σχετικά με τον τύπο υπολογισμού προσαύξησης της τιμής του κράματος. Το Πρωτοδικείο, με την απόφασή του της 13ης Δεκεμβρίου 2001, μείωσε το συνολικό ύψος των προστίμων κατά 4970000 ευρώ σε 22410000 ευρώ. Ένα συνολικό ποσό (χωρίς τους τόκους) ύψους 8064000 ευρώ δεν είχε ακόμη πληρωθεί στις 31 Δεκεμβρίου 2001.

3.4. Επιδοτήσεις επιτοκίου προς ανάκτηση

Η θέση αυτή αντιπροσωπεύει τις απαιτήσεις επί επιχειρήσεων που έλαβαν επιδοτούμενο δάνειο και από τις οποίες η Επιτροπή αναγκάστηκε να ζητήσει την πλήρη ή μερική επιστροφή της καταβληθείσας επιδότησης επιτοκίων.

4. Ομολογίες και άλλοι τίτλοι σταθερής απόδοσης

4.1. Σύνθεση

Οι ομολογίες και οι άλλοι τίτλοι με σταθερή απόδοση κατανέμονται ως εξής:

>ΘΕΣΗ ΠΙΝΑΚΑ>

4.2. Λήξη 2002

Το ακόλουθο μερίδιο του χαρτοφυλακίου τίτλων λήγει οριστικά μέσα στο 2002:

>ΘΕΣΗ ΠΙΝΑΚΑ>

4.3. Πάγια χρηματοπιστωτικά στοιχεία του ενεργητικού (βλέπε σημείωση Β.3)

Ορίζονται ως πάγια χρηματοπιστωτικά στοιχεία του ενεργητικού οι τίτλοι που προορίζονται να παραμείνουν στο χαρτοφυλάκιο μέχρι την οριστική τους λήξη. Πρόκειται κυρίως για βραχυπρόθεσμους ή μεσοπρόθεσμους τίτλους για την εξυπηρέτηση ληφθέντων δανείων.

Στις 31 Δεκεμβρίου 2001, τα πάγια χρηματοπιστωτικά στοιχεία του ενεργητικού ανέρχονται σε 48519675 ευρώ.

Η αξία εξόφλησης των τίτλων αυτών είναι κατώτερη από τη μέση τιμή απόκτησης για συνολικό ποσό 1548471 ευρώ.

4.4. Ποσοστό απόδοσης

Οι επενδύσεις των χρηματικών διαθεσίμων λαμβάνουν υπόψη τους περιορισμούς όσον αφορά την ημερομηνία λήξης και την ρευστότητα, σχετικά με τις χρηματοοικονομικές πράξεις της ΕΚΑΧ. Υπόκεινται σε αυστηρά κριτήρια όσον αφορά την χρηματοοικονομική ποιότητα του αντισταθμίσματος.

Το ποσοστό απόδοσης των επενδύσεων όπου περιλαμβάνεται η διακύμανση της αγοραίας αξίας των ομολογιών (που έχει υπολογιστεί με βάση τη μέθοδο "Modified Dietz Method") είναι 5,6 % για τη χρήση που έληξε την 31η Δεκεμβρίου 2001.

5. Μετοχές και άλλοι τίτλοι με κυμαινόμενη απόδοση

Οι μετοχές και οι άλλοι τίτλοι με κυμαινόμενη απόδοση εξελίχθηκαν ως εξής:

>ΘΕΣΗ ΠΙΝΑΚΑ>

Αυτές οι μετοχές και οι λοιποί τίτλοι με κυμαινόμενη απόδοση παραλήφθηκαν από την ΕΚΑΧ στο πλαίσιο της υπογραφής του σχεδίου αναδιάρθρωσης ενός οφειλέτη που δεν ήταν σε θέση να εκπληρώσει τις υποχρεώσεις του (βλέπε σημείωση Β.3).

Ένα μέρος ενός από αυτούς τους τίτλους, που αντιπροσωπεύει καθαρή αξία 17070666 ευρώ, αποτέλεσε αντικείμενο σύμβασης δανείου με ένα πιστωτικό ίδρυμα [λήξη την 1η Ιουλίου 2004 με δικαίωμα αγοράς (call option) την 1η Ιουλίου 2002].

6. Άλλα στοιχεία του ενεργητικού

Τα άλλα στοιχεία του ενεργητικού αναλύονται ως εξής:

>ΘΕΣΗ ΠΙΝΑΚΑ>

7. Ρυθμιστικοί λογαριασμοί ενεργητικού

Οι ρυθμιστικοί λογαριασμοί ενεργητικού αναλύονται ως εξής:

>ΘΕΣΗ ΠΙΝΑΚΑ>

8. Οφειλές σε πιστωτικά ιδρύματα

Η υπολειπόμενη διάρκεια των πράξεων αυτών κατανέμεται ως εξής:

>ΘΕΣΗ ΠΙΝΑΚΑ>

9. Οφειλές που αντιπροσωπεύονται από παραστατικό τίτλο

Η θέση αυτή περιλαμβάνει τα ομολογιακά δάνεια.

Ένα μέρος των τρεχόντων ληφθέντων δανείων κατά την 31η Δεκεμβρίου 2001 λήγει κατά τη διάρκεια της χρήσης 2002, συνολικού ύψους 104115280 ευρώ.

10. Άλλα στοιχεία του παθητικού

Τα άλλα στοιχεία του παθητικού αναλύονται ως εξής:

>ΘΕΣΗ ΠΙΝΑΚΑ>

11. Ρυθμιστικοί λογαριασμοί παθητικού

Οι ρυθμιστικοί λογαριασμοί παθητικού αναλύονται ως εξής:

>ΘΕΣΗ ΠΙΝΑΚΑ>

12. Επιχειρησιακός προϋπολογισμός ΕΚΑΧ

Στη θέση αυτή εμφανίζονται οι αναλήψεις υποχρεώσεων για τον επιχειρησιακό προϋπολογισμό της ΕΚΑΧ, συνολικού ύψους 380926428 ευρώ (434516282 ευρώ την 31η Δεκεμβρίου 2000) και οι προβλέψεις που συνδέονται με τη χρηματοδότηση του επιχειρησιακού προϋπολογισμού, συνολικού ύψους 149794520 ευρώ (401000000 ευρώ την 31η Δεκεμβρίου 2000).

Το 2001, οι αναλήψεις υποχρεώσεων για τον επιχειρησιακό προϋπολογισμό εξελίχθηκαν ως εξής:

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

13. Προϋπολογισμός χρηματοδότησης της έρευνας για τον άνθρακα και τον χάλυβα

Η θέση αυτή αναλύεται ως εξής:

>ΘΕΣΗ ΠΙΝΑΚΑ>

Στο πλαίσιο της λήξης της συνθήκης ΕΚΑΧ την 23η Ιουλίου 2002 και της εκκαθάρισης της ΕΚΑΧ, αποφασίστηκε ότι όλα τα περιουσιακά στοιχεία της ΕΚΑΧ τη στιγμή της λήξης της συθνήκης θα τα διαχειρίζεται η Ευρωπαϊκή Επιτροπή από την 24η Ιουλίου 2002(7). Η καθαρή αξία αυτών των περιουσιακών στοιχείων θεωρείται περιουσιακό στοιχείο που προορίζεται για την έρευνα στους τομείς που συνδέονται με τη βιομηχανία του άνθρακα και του χάλυβα. Τα έσοδα που θα παράγονται από αυτό το περιουσιακό στοιχείο θα διατίθενται αποκλειστικά για την έρευνα που πραγματοποιείται στους τομείς που συνδέονται με τη βιομηχανία του άνθρακα και του χάλυβα.

Στην πράξη, το καθαρό κέρδος της διαχείρισης της περιουσίας (επενδυμένο κυρίως σε χαρτοφυλάκιο ομολογιακών τίτλων και σε καταθέσεις προθεσμίας) του έτους n θα μεταβιβάζεται στο γενικό προϋπολογισμό της Ευρωπαϊκής Κοινότητας και θα χρησιμεύσει για την έρευνα του έτους n+2. Με βάση προσομοιώσεις του καθαρού κέρδους της διαχείρισης της περιουσίας, αποφασίστηκε ένα αρχικό επίπεδο χρηματοδότησης ύψους 60 εκατ. ευρώ.

Για την απόσβεση των διακυμάνσεων όσον αφορά τη χρηματοδότηση της έρευνας, που ενδέχεται να προκύψουν από την εξέλιξη των χρηματαγορών, θα εφαρμόζεται μια διαδικασία απόσβεσης σύμφωνα με τις διαδικασίες που έχουν εγκριθεί από τα κράτη μέλη. Αυτός ο τύπος διαδικασίας απόσβεσης θα εφαρμοστεί για πρώτη φορά στα αποτελέσματα του οικονομικού έτους 2003 και θα χρησιμεύσει για τον καθορισμό της επιχορήγησης για την έρευνα του 2005. Για την εκκίνηση αυτού του μηχανισμού, η ΕΚΑΧ έχει καταρτίσει ένα αποθεματικό ύψους 120 εκατομμυρίων ευρώ την 31η Δεκεμβρίου 2001.

14. Πρόβλεψη για κινδύνους και έξοδα

14.1. Ταμείο εγγυήσεων

Το ταμείο εγγυήσεων προορίζεται για την κάλυψη των δανειοληπτικών και δανειοδοτικών πράξεων. Μετά από τη διάθεση των 15 εκατομμυρίων ευρώ, το ταμείο εγγυήσεων ανέρχεται σε 580 εκατομμύρια ευρώ στις 31 Δεκεμβρίου 2001. Αυτή η ενίσχυση του ταμείου εγγυήσεων εγγράφεται στην προοπτική της λήξης της συνθήκης ΕΚΑΧ.

Πράγματι, η Επιτροπή επιβεβαίωσε, στις 11 Σεπτεμβρίου 1996, τη θέλησή της να διατηρήσει ένα επίπεδο του ταμείου εγγύησης ύψους ίσου προς το 100 % των δανείων που δεν θα έχουν εξοφληθεί μετά τις 23 Ιουλίου 2002, τα οποία δεν θα απολαμβάνουν εγγύησης κράτους μέλους, πράγμα που επιβάλλει τη σταδιακή αύξηση του ταμείου εγγυήσεων ώστε να επιτευχθεί ένα επίπεδο της τάξης των 580 εκατομμυρίων ευρώ (υπολογισμένο με την ισοτιμία της 31ης Δεκεμβρίου 2001). Στις 31 Δεκεμβρίου 2001 είχε επιτευχθεί το 100 % της κάλυψης αυτής, εφόσον δεν προκύψει αθέτηση πληρωμής για τα δάνεια που λήγουν πριν από τις 23 Ιουλίου 2002. Εν τούτοις, λόγω του ότι ένα μέρος των δανείων είναι εκφρασμένο σε GBP, το ύψος κάλυψης 100 % ενδέχεται να εξελιχθεί σε συνάρτηση με τη διακύμανση της ισοτιμίας GBP/ευρώ.

Το ταμείο εγγυήσεων εξελίχθηκε ως εξής:

>ΘΕΣΗ ΠΙΝΑΚΑ>

14.2. Προβλέψεις για υψηλούς κινδύνους

Στο πλαίσιο της λήξης ισχύος της συνθήκης ΕΚΑΧ το 2002 και της σταδιακής μείωσης των τρεχόντων δανείων, αυξάνει η συγκέντρωση του κινδύνου σε ορισμένα δάνεια σημαντικού ύψους (οι υψηλοί αυτοί κίνδυνοι ορίζονται σύμφωνα με την οδηγία 92/121/ΕΟΚ της 21ης Δεκεμβρίου 1992 σχετικά με την παρακολούθηση και τον έλεγχο των υψηλών κινδύνων).

Έτσι, η πρόβλεψη για υψηλούς κινδύνους αφορά τα δάνεια που στερούνται εγγύησης πρώτης τάξης και τα οποία υπερβαίνουν το 25 % των ιδίων κεφαλαίων της ΕΚΑΧ.

Η εν λόγω πρόβλεψη έχει ως σκοπό να καλύψει ειδικά τον προαναφερόμενο κίνδυνο συγκέντρωσης και να αντιμετωπίσει την περίπτωση ενδεχόμενης αδυναμίας εξόφλησης.

Η πρόβλεψη αυτή, η οποία υπολογίστηκε με βάση τους υψηλούς κινδύνους όπως είχαν διαμορφωθεί την 31η Δεκεμβρίου 2001 και σύμφωνα με μια μεθοδολογία την οποία είχε συστήσει γραφείο διεθνών εμπειρογνωμόνων, ανέρχεται σε 6 εκατομμύρια ευρώ (17 εκατομμύρια ευρώ την 31η Δεκεμβρίου 2000).

14.3. Λοιπές προβλέψεις

Στη θέση αυτή εμφανίζονται οι προβλέψεις για πρόστιμα και επιδοτήσεις προς ανάκτηση, συνολικού ύψους 42385781 ευρώ 42272249 ευρώ την 31η Δεκεμβρίου 2000) και οι λοιπές προβλέψεις, συνολικού ύψους 108313490 ευρώ (116391098 ευρώ την 31η Δεκεμβρίου 2000).

α) Προβλέψεις για πρόστιμα και επιδοτήσεις προς ανάκτηση (βλέπε σημείωση Β.5):

>ΘΕΣΗ ΠΙΝΑΚΑ>

β) Λοιπές προβλέψεις:

>ΘΕΣΗ ΠΙΝΑΚΑ>

15. Αποθεματικά

>ΘΕΣΗ ΠΙΝΑΚΑ>

Το ειδικό αποθεματικό χρησιμοποιείται για τη χορήγηση δανείων από ίδια κεφάλαια της ΕΚΑΧ για τη χρηματοδότηση εργατικών κατοικιών. Την 31η Δεκεμβρίου 2001, το οφειλόμενο υπόλοιπο των δανείων είναι της τάξης των 118 εκατομμυρίων ευρώ. Κατά συνέπεια, κατέστη δυνατή η αποδέσμευση ενός ποσού 58055284 ευρώ, το οποίο μεταβιβάστηκε στα ελεύθερα αποθέματα.

Το παλαιό ταμείο συντάξεων αντιπροσώπευε αρχικά το σύνολο των συνταξιοδοτικών υποχρεώσεων της ΕΚΑΧ πριν από την 5η Μαρτίου 1968. Από την ημερομηνία αυτή και μετά, οι υποχρεώσεις για την καταβολή των συντάξεων των υπαλλήλων αναλήφθηκαν από τα κράτη μέλη μέσω του γενικού προϋπολογισμού. Το ταμείο αυτό χρησιμοποιείται για τη χορήγηση στεγαστικών δανείων στους υπαλλήλους των Ευρωπαϊκών Κοινοτήτων. Την 31η Δεκεμβρίου 2001, το οφειλόμενο υπόλοιπο αυτών των δανείων είναι της τάξης των 40 εκατομμυρίων ευρώ. Κατά συνέπεια, κατέστη δυνατή η αποδέσμευση ενός ποσού 34577321 ευρώ, το οποίο μεταβιβάστηκε στα ελεύθερα αποθέματα.

Το αποθεματικό "διαθέσιμα του ταμείου έρευνας άνθρακα-χάλυβα", που καταρτίστηκε στο πλαίσιο της εκκαθάρισης της ΕΚΑΧ (βλέπε σημείωση 13), περιλαμβάνει ελεύθερα αποθέματα. Η απελευθέρωση των προαναφερθέντων αποθεματικών επιτρέπει ήδη την επιχορήγηση των διαθεσίμων του ταμείου έρευνας άνθρακα-χάλυβα μέχρι το ύψος των 92632605 ευρώ. Η διάθεση του αποτελέσματος που προσδιορίστηκε την 31η Δεκεμβρίου 2001 θα επιτρέψει να ανέλθουν τα διαθέσιμα αυτά στο συνολικό ύψος των 100 εκατομμυρίων ευρώ.

16. Ανάλυση του αποτελέσματος του οικονομικού έτους

Το συνολικό αποτέλεσμα της ΕΚΑΧ επηρεάζεται τόσο από το αποτέλεσμα των πράξεων εκτός προϋπολογισμού (δανειοδοτήσεις/δανειοληψίες - τοποθετήσεις ταμειακών διαθεσίμων - συναλλαγματικές διακυμάνσεις), όσο και από το αποτέλεσμα της εκτέλεσης του επιχειρησιακού προϋπολογισμού της ΕΚΑΧ.

16.1. Πράξεις εκτός προϋπολογισμού

>ΘΕΣΗ ΠΙΝΑΚΑ>

16.2. Εκτέλεση του επιχειρησιακού προϋπολογισμού της ΕΚΑΧ

>ΘΕΣΗ ΠΙΝΑΚΑ>

17. Τόκοι και εξομοιούμενα έξοδα

>ΘΕΣΗ ΠΙΝΑΚΑ>

18. Έξοδα διοικητικής λειτουργίας

Ποσό ύψους 5 εκατομμυρίων ευρώ καταβλήθηκε στο γενικό προϋπολογισμό της Επιτροπής των Ευρωπαϊκών Κοινοτήτων για την κατ'αποκοπή κάλυψη των εξόδων διοικητικής λειτουργίας της ΕΚΑΧ.

19. Άλλα έξοδα εκμετάλλευσης

>ΘΕΣΗ ΠΙΝΑΚΑ>

Η ζημία επί απαιτήσεων εξουδετερώνεται από την αντίστοιχη ανάληψη της διόρθωσης αξίας.

20. Εισπραχθέντες τόκοι και εξομοιούμενα έσοδα

>ΘΕΣΗ ΠΙΝΑΚΑ>

21. Άλλα έσοδα εκμετάλλευσης

>ΘΕΣΗ ΠΙΝΑΚΑ>

22. Έσοδα σχετικά με τον επιχειρησιακό προϋπολογισμό

>ΘΕΣΗ ΠΙΝΑΚΑ>

23. Υποχρεώσεις εκτός ισολογισμού

23.1. Υποχρεώσεις τρίτων

>ΘΕΣΗ ΠΙΝΑΚΑ>

23.2. Υποχρεώσεις εκτός ισολογισμού

>ΘΕΣΗ ΠΙΝΑΚΑ>

Σεβόμενη την υπογραφή της, η ΕΚΑΧ κατά παράδοση πληρώνει τα τοκομερίδια ακόμη και μετά την παραγραφή. Η εκκαθάριση της ΕΚΑΧ συνεπάγεται τον τερματισμό αυτής της πρακτικής.

24. Εξέλιξη της δημοσιονομικής κατάστασης για το έτος που λήγει στις 31 Δεκεμβρίου 2001

>ΘΕΣΗ ΠΙΝΑΚΑ>

(1) Απόφαση των εκπροσώπων των κυβερνήσεων των κρατών μελών της ΕΚΑΧ που συνεδρίασαν στο πλαίσιο του Συμβουλίου, της 27ης Φεβρουαρίου 2002 (ΕΕ L 79 της 22.3.2002, σ. 42).

(2) ΕΕ L 222 της 14.8.1978 και ΕΕ L 372 της 31.12.1986.

(3) ΕΕ L 283 της 27.10.2001.

(4) Απόφαση των εκπροσώπων των κυβερνήσεων των κρατών μελών της ΕΚΑΧ που συνεδρίασαν στο πλαίσιο του Συμβουλίου, της 27ης Φεβρουαρίου 2002 (ΕΕ L 79 της 22.3.2002, σ. 42).

(5) ΕΕ L 116 της 6.5.1994.

(6) ΕΕ L 100 της 1.4.1998.

(7) Απόφαση των εκπροσώπων των κυβερνήσεων των κρατών μελών της ΕΚΑΧ που συνεδρίασαν στο πλαίσιο του Συμβουλίου, της 27ης Φεβρουαρίου 2002 (ΕΕ L 79 της 22.3.2002, σ. 42).